钦定古今图书集成/理学汇编/学行典/第178卷 > 孝经左契 > 《论孝九则》
## 钦定古今图书集成/理学汇编/学行典/第178卷 > 孝经左契 > 《论孝九则》

“元气混沌，孝在其中。天子孝，天龙负图，地龟出书，夭
孽消灭，景云出游。”庶人孝，则泽林茂，浮珍舒怪草，秀
水出神鱼。

孝弟之至，通于神明。病则致其忧，顾额消形，求医翼
全。

孝顺二亲，得算二千。天司录所，表事，赐算中功，社福
永来。

《赤雀》者，“王者孝，则衔书来。”

《孝经》者，篇题就号也。所以表指括意，序中书名，出义
见道，曰“著。”《一字苞》十八章，为天地喉襟，道要德本，故
挺以题，符篇冠就。

《孝弟》之至，通于神明，则凤凰巢。

《不孝敬》，痹在喉，寿命凶。

“天序日月星辰以自光，人序孝弟忠信以自彰”，务“一
德也。”

孝之弥身也，犹春气之澹澹也。